 Onyeisi ala US bụ Donald Trump kwuola na ya nwere nnukwu mkwayere ugu nye ndị mba AfrịkaN akwụkwọ ozi, ngalaba US Department tinyere na websait ha, ha kwuru sị:   Yunaited Steeti  na-enwe obi mwute n iyi ọrụ nke onye ndu ndị na- ama gọọmenti Kenya aka nihu bụ Raila Odinga duru onwe ya ka ọnwa Jenuwari gbara ịrị atọ.Anyi na-ajụ agwa ọbụla nke megidere Iwu ala Kenya.A họpụtara Uhuru Kenyatta dịka onyeisi ala Kenya ka ọnwa Ọctoba afọ 2017 dị iri abụọ na ntuliaka nke ụlọikpe kachasị elu na Kenya kwadoro.Onye ọbụla nwere mkpesa ọbụla  kwesiri isoro usoro iwu ala debere.US katọkwara otu gọọmentị Kenya siri mechie ụlọ ntaakụkọ na Kenya si, na ohere onye kwue ka ọ dị ya dị mkpa na ọchịchị onyekwueuche ya, ma rịọ ka ndị ndu na ndị a na-achị na Kenya bido mkparịta ụka maka ịkpa udo na  ịdịnaotu.N otu aka ahụ, otu EU kwuru na iyi ọrụ Raila Odinga duru onwe ya megidere iwu ma katọkwa mmechi gọọment Uhuru Kenyatta mechiri ụlọ ntaakụkọ atọ.Cheta na Gọọmenti etiti mechiburu ụlọọrụ ngosi TV atọ maka na ha  gbasara ozi gosịrị Raila Odinga ebe ọ na-edu onwe ya iyi ọrụ ma kpọkwa onwe ya onyeisiala mba Kenya, ebe ulọikpe Kenya akwụsịrị mmechi ahụ ụbọchị Wenesde. 